Nýidalur L 165352 ; Skálasvæði , salernishús , tjaldsvæði og hestagerði ; Deiliskipulag – 1905071 Oddur Hermannsson f.h . Ferðafélags Íslands leggur fram tillögu að deiliskipulagi fyrir Skálasvæði í Nýadal . Deiliskipulagið nær til um 4,5 ha svæðis er liggur við Sprengisandsleið , F26 . Skálasvæðið tilheyrir í dag Vatnajökulsþjóðgarði og er við mynni Nýadals á Melbarði sunnan Nýadalsár ( Fjórðungakvíslar ) . Sprengisandsleið , F26 , liggur um skálasvæðið , suðvestan við Tungnafellsjökul . Skálasvæðið er innan þjóðlendu . Ferðafélag Íslands hefur um árabil rekið gistiskála og tjaldsvæði . Afmörkun deiliskipulags mun ná utan um skála svæðisins , auk salernishúss , tjaldstæði og hestagerðis . Skipulagsnefnd UTU mælist til að hreppsnefnd Ásahrepps samþykki tillöguna og mælist til að tillagan verði auglýst skv. 1. mgr. 41. gr. skipulagslaga nr. 123 / 2010 . Óska skal efir umsögnum frá Heilbrigðiseftirliti Suðurlands , Vegagerðinni , Umhverfisstofnun , Landgræðslunni , Minjastofnun Íslands , Stjórn Vatnajökulsþjóðgarðs , Ásahreppi og samráðsnefndar um Holtamannaafrétt og Forsætisráðuneyti . Lögð er fram fyrirspurn Maríu Þórunnar Jónsdóttur , dags. 29. maí 2019 , móttekið 19. nóvember 2019 , hvort heimilað verði að sameina lóðirnar Skipholt 1 , L 205374 , og Skipholt 2 , L 205375 , í landi Kjaransstaða í Bláskógabyggð . Einnig er óskað eftir að lóðunum verði breytt í landbúnaðarland þar sem fyrirhugað er að á þeim verði stofnað lögbýli . Þá er jafnframt óskað eftir að byggingareitur verði stækkaður til suðurs um 30m og á lóðinni verði leyft aukið byggingamagn um allt að 3000 fermetrar af útihúsum . Lóðirnar í dag eru innan samþykkts deiliskipulags frístundabyggðar þar sem gert er ráð fyrir að fólk geti haft aðstöðu fyrir frístundabúskap ýmiskonar s.s. hestamennsku eða skógrækt . Samkvæmt skýringauppdrætti er áfram gert ráð fyrir aðkomu að lóðinni frá sameiginlegum vegi frístundasvæðisins . Skipulagsnefnd tekur jákvætt í fyrirspurnina og telur að stofnun lögbýlis sé heppileg vegna nálægðar landsspildna við vegtengingu . Landið er í gildandi aðalskipulagi Bláskógabyggðar 2015 - 2027 skilgreint sem landbúnaðarland . Drumboddsstaðir 1 lóð 1 ( L 221321 ) ; umsókn um byggingarleyfi ; véla - og verkfærageymsla – 1911018 Í framhaldi af afgreiðslufundi byggingarfulltrúa þann 20. nóvember 2019 er lögð fram umsókn Friðriks Friðrikssonar fyrir hönd Straumhvarf ehf. um byggingarleyfi til að byggja véla - og verkfærageymslu 169,1 m 2 á íbúðarhúsalóðinni Drumboddsstaðir 1 lóð 1 ( L 221321 ) í Bláskógabyggð . Málinu var vísað til skipulagsnefndar þar sem ekki liggur fyrir deiliskipulag . Skipulagsnefnd UTU mælist til að sveitarstjórn Bláskógabyggðar geri ekki athugasemd við að byggingarfulltrúi gefi út byggingarleyfi fyrir véla - og verkfærageymslu með fyrirvara um niðurstöðu grenndarkynningar skv. 44. gr. skipulagslaga nr. 123 / 2010 , fyrir lóðarhöfum aðliggjandi lóða . Lögð er fram umsókn Valdimars Kristjánssonar , dags. 1. október 2019 , fyrir hönd Umhverfisstofnunar , um framkvæmdaleyfi vegna tilraunaverkefnis við stiga á Friðlandinu Gullfoss . Óskað er eftir að reisa snjóvarnargirðingu vegna tilraunaverkefnisins sem fjarlægt verður vorið 2020 . Alls er um að ræða 12 metra af girðingu sem fest verður niður með bergboltum og er um að ræða að hæð geti verið allt að 1,5 m . Skipulagsnefnd UTU mælist til að sveitarstjórn Bláskógabyggðar samþykki framkvæmdina og feli skipulagsfulltrúa að gefa út framkvæmdaleyfi í samræmi við reglugerð nr. 772 / 2012 og fyrirliggjandi gögn umsækjanda . Lögð er fyrir að nýju skipulags - og matslýsing vegna aðalskipulagsbreytingar í landi Eyvindartungu . Í ljós kom að gefin var upp , vegna mistaka , röng stærð á stækkun frístundasvæðisins F23 . Stærð svæðisins verði stækkað um 16 ha en ekki 6 ha eins og fram kemur í eldri útgáfu . Annað er óbreytt í greinargerðinni . Skipulagsnefnd UTU mælist til að sveitarstjórn Bláskógabyggðar samþykki fyrirliggjandi lýsingu EFLU dagsetta 20. nóvember 2019 , sem skýrir væntanlega breytingu á gildandi aðalskipulagi Bláskógabyggðar 2015 - 2027 , skv. 1. mgr. 36. gr. skipulagslaga nr. 123 / 2010 . Skipulagsfulltrúa er falið að senda Skipulagsstofnun lýsinguna til umsagnar skv. 1. mgr. 30. gr. skipulagslaga og kynna lýsinguna almenningi skv. sömu grein skipulagslaga . Lögð er fram fyrirspurn Rebecca Schonobl , dags. 12. nóvember 2019 , um hvort heimilað verði að verði að stækka byggingarreit til samræmis hvað almennt gerist á skipulögðum svæðum þ.e. 10 metra frá lóðamörkum . Lóðin sem um ræðir er Ferjuholt 12 , L 203689 , sem stækkuð hefur verið um rúmlega 4000 fermetra . Skipulagsnefnd UTU mælist til að sveitarstjórn Bláskógabyggðar taki jákvætt í erindið og heimili að byggingareitur verði stækkaður og einnig heimilað að gerð verði óveruleg breyting á deiliskipulagi skv. 2. mgr. 43. gr . Skipulagslaga 123 / 2010 , og að breytingartillagan verði grenndarkynnt lóðarhöfum aðliggjandi lóða . Efsti-Dalur 1 L 167630 ; Efsti-Dalur 1B , Hlauptunga , Efsti-Dalur 1 vegsvæði ; Hlauptunga 1 - 6 og Setberg 1 - 2 ; Landskipti og sameining lóða – 1903023 Lögð fram umsókn Ólafs Björnssonar f.h. landeigenda , dags. 22. nóvember 2019 , ásamt uppdráttum og greinagerð frá Eflu . Óskað er eftir staðfestingu á afmörkun jarðarinnar Efsti-Dalur 1 , L 167630 , ásamt afmörkun þriggja þegar stofnaðra lóða , L 167736 , L 167737 og L 167738 , úr jörðinni þar sem nákvæm afmörkun þeirra hefur ekki legið fyrir áður . Jörðin er í dag skráð með stærðina 591,3 ha en skv. nákvæmari afmörkun er hún 621,1 ha að stærð að teknu tilliti til afmarkana þegar stofnaðra sumar - og íbúðarhúsalóða . Einnig er sótt um skiptingu jarðarinnar í þrjá hluta milli núverandi eigenda og eitt sameiginlegt vegsvæði með nýrri vegtengingu við Laugarvatnsveg ( 37 ) . Samhliða skiptingunni liggja fyrir umsóknir viðkomandi eigenda um sameiningu annars vegar lóðanna Setberg 1 og 2 inn í Efsta-Dal 1 og hins vegar lóðanna Hlauptunga 1 - 6 inn landið Hlauptunga sem þær eru innan afmörkunar skv. skiptingu . Lóðirnar sem munu verða felldar niður eru hver um sig 1 ha að stærð . Jörðin mun því skiptast í eftirtaldar landeignir : 218,4 ha land sem fengi staðfangið Efsti-Dalur 1B , 169,6 ha land sem fengi staðfangið Hlauptunga , 1,52 ha vegsvæði sem fengi staðfangið Efsti-Dalur 1 vegsvæði og Efsta-Dal 1 L 167630 sem verður 229,2 ha eftir skiptin . Heitið Hlauptunga vísar í örnefni á svæðinu . Fyrir liggur samþykki Vegagerðarinnar á vegtengingunni með undanþágu frá veghönnunarreglum að uppfylltum skilyrðum sem fram koma í umsögn dags. 18. október 2019 . Gert er ráð fyrir samþykki allra hagsmunaaðila á landamerkjum í greinagerð frá Eflu dags. 21. nóvember 2019 Skipulagsnefnd UTU gerir ekki athugasemd við erindið í samræmi við fyrirliggjandi umsóknir og gögn , með fyrirvara um samþykki eigenda aðliggjandi landeigna á landamerkjum . Ekki er gerð athugasemd við staðfangið Hlauptunga . Þá er ekki gerð athugasemd við staðfestingu landskipta skv. 13. jarðalaga . Skipulagsnefnd mælist til að sveitarstjórn Bláskógabyggðar samþykki fyrirliggjandi umsóknir . Stíflisdalur 2 L 170166 ; Stíflisdalur 2A ; Stofnun lóðar – 1911046 Lögð fram umsókn Sigríðar H. Sigurbjörnsdóttur , dags. 12. júlí 2019 um stofnun 5.200 fm lóðar utan um þegar byggt íbúðarhús í landi Stíflisdals 2 L 170166 skv. lóðablaði . Gert er ráð fyrir að lóðin fái heitið Stíflisdalur 2A . Aðkoma er um núverandi heimreið frá Kjósaskarðsvegi . Fyrir liggur samþykki meðeigenda upprunalands á afmörkun lóðarinnar . Skipulagsnefnd UTU gerir ekki athugasemd við stofnun lóðarinnar skv. umsókn . Ekki er gerð athugasemd við landskipti skv. 13. gr. jarðalaga . Skipulagsnefnd mælist til að sveitarstjórn Bláskógabyggðar samþykki fyrirliggjandi umsókn . Lögð er fram umsókn Pálmars K. Sigurjónssonar , dags. 15. nóvember 2019 , um breytingu á gildandi deiliskipulagi íbúða - og landbúnaðarsvæðis í Skagamýri , Grímsnes - og Grafningshreppi . Breytingin tekur til lóðarinnar Skagamýri Lóð 14 , L 218056 . Sótt er um að lóðin sem er 5,0 ha verði skipt upp þannig að önnur lóðin verði 2,80 ha ( Skagamýri 14 ) og hin verði 2,08 ha og fái nýtt heiti , Skagamýri 14a . Skipulagsnefnd UTU mælist til að sveitarstjórn Grímsnes - og Grafningshrepps samþykki óverulega breytingu á gildandi deiliskipulagi skv. 2. mgr. 43. gr. skipulagslaga nr. 123 / 2010 . Ekki er talin þörf á grenndarkynningu þar sem breytingin er ekki talin hafa áhrif á aðra hagsmunaaðila á svæðinu . Lögð er fram fyrirspurn Gunnars Boga Borgarssonar , dags. 18. nóvember 2019 , fyrir hönd Önnu Hallgrímsdóttur , hvort heimilað verði að reisa gestahús / bátaskýli á lóð nr. 8 við Hestvíkurveg , L 170887 . Lóðin er 1890,8 m 2 og fyrir er á lóðinni bjálkahús sem skv. fasteignamati er skráð 49,7 m 2 . Einnig er á lóðinni skráðir matshlutar 02 og 03 bátaskýli , hvort um sig 19,4 m 2 sem ekki lengur eru til . Gestahúsið / bátaskýlið sem gert er ráð fyrir verður um 40 m 2 timburhús á steyptum grunni . Ekki er í gildi deiliskipulag á svæðinu . Skipulagsnefnd UTU mælist til að sveitarstjórn Grímsnes - og Grafningshrepps geri ekki athugasemd við að byggingarfulltrúi gefi út byggingarleyfi í samræmi við fyrirspurn , þegar umsókn um byggingarleyfi liggur fyrir . Umsókn ásamt gögnum um byggingarleyfi skal grenndarkynnt .